KSL แรงเกินเหตุ
ถ้าพูดกันตามตรงแบบนักเล่นหุ้นมืออาชีพ ต้องยอมรับข้อเท็จจริงที่ว่า ราคาหุ้นมักดีดตัวรับข่าวล่วงหน้าขั้นต่ำเป็นเวลา 3-6 เดือนเป็นประจำ จึงไม่ใช่เรื่องแปลกที่เห็นหุ้นหลายตัวทะยานขึ้นแรงก่อนข่าวจริงจะปรากฏ และมักร่วงลงแรงหลังจากข่าวจริงปรากฏให้เห็นอย่างเป็นทางการ
25 ธ.ค. 2559

สภาแมงเม่า : ดร.สมชาย
 
คุณอารี จาก อ.เมือง จ.ปทุมธานี พูดถึงการทะยานขึ้นของหุ้น KSL หรือ บริษัท น้ำตาลขอนแก่น จำกัด (มหาชน) เป็นเหตุการณ์ที่เกิดขึ้นอย่างรวดเร็วจนแทบไม่ทันตั้งตัว และทำให้ผมเกิดข้อสงสัยขึ้นมาในทันทีว่า หุ้นปรับตัวขึ้นแรงเกินไปหรือเปล่า เพราะประเด็นราคาน้ำตาลในตลาดโลกทะยานขึ้นอย่างต่อเนื่อง มันน่าจะสะท้อนโดยตรงกับงบไตรมาส 1 ปี 60 จึงอยากให้อาจารย์แสดงความคิดเห็นต่อเรื่องดังกล่าวด้วยครับ
 
ถ้าพูดกันตามตรงแบบนักเล่นหุ้นมืออาชีพ ต้องยอมรับข้อเท็จจริงที่ว่า ราคาหุ้นมักดีดตัวรับข่าวล่วงหน้าขั้นต่ำเป็นเวลา 3-6 เดือนเป็นประจำ จึงไม่ใช่เรื่องแปลกที่เห็นหุ้นหลายตัวทะยานขึ้นแรงก่อนข่าวจริงจะปรากฏ และมักร่วงลงแรงหลังจากข่าวจริงปรากฏให้เห็นอย่างเป็นทางการ
ตรงนี้เป็นสถานการณ์ที่เหมือนกับหุ้น KSL หรือ บริษัท น้ำตาลขอนแก่น จำกัด (มหาชน) ทุกประการ เพียงแต่จังหวะในช่วงที่หุ้นกำลังเทคตัวขึ้นอย่างต่อเนื่อง มันใช่จังหวะที่มีแรงหนุนส่งมากพอไหม? ซึ่งจะเป็นตัวส่งสัญญาณให้รู้ว่า รอบเล่นของหุ้นจบลงหรือยัง?
เหล่านี้เป็นเรื่องเดิมๆ ที่นักลงทุนได้ยินได้เห็น จนชินตามาระยะหนึ่ง แต่ยังไม่สามารถทำใจยอมรับสิ่งที่เกิดขึ้นได้ และไม่สามารถแปรผันเป็นโอกาสในการลงทุนได้นั่นเอง
ด้วยเหตุนี้ถึงต้องย้อนกลับมาดูงบการเงินในช่วงปี 58 ต่อเนื่องไปถึงตัวเลข 9 เดือนปี 59 ถือเป็นจุดต่ำสุดของธุรกิจน้ำตาล และต่อจากนี้จะเป็นรอบของการฟื้นตัวอย่างเป็นรูปธรรม น่าจะอนุมานได้ว่า ในปี 60 กำไรอาจขึ้นไปแตะระดับ 1.60 พันล้านบาท และกำไรต่อหุ้นจะขึ้นไปยืนอยู่ที่ 0.40 บาท (ภายใต้เงื่อนไขโตเป็นเท่าตัว)
 
(หน่วย : ล้านบาท)
 
เมื่อถอดรหัสดังกล่าวออกมาเป็นราคาเป้าหมาย โดยใช้สมมุติฐาน P/E 18 เท่า (พีอีของตลาด) ก็จะได้ราคาเป้าหมายสูงถึง 7.20 บาท หรือจะปรับลงมาซื้อขายบน P/E 15 เท่า ก็จะได้ราคาเป้าหมาย 6 บาท อาจารย์ถึงอยากให้นักลงทุนลองไปตั้งสมการกันเอาเองว่า ต้องการค่าตัวแปรเป็นแบบไหน?
ทั้งนี้ อย่าลืมพิจารณาความเสี่ยงของการลงทุนในเที่ยวนี้ไว้ด้วยว่า ราคาน้ำตาลจะยืนราคาสูงได้ตลอดทั้งปี 60 หรือเปล่า?
หากยืนระยะได้ ทุกอย่างก็แฮปปี้…หากยืนระยะไม่ได้ ก็คงเสียศูนย์ไปพอสมควร
อาจารย์ถึงพูดได้ทันทีว่า วันนี้ต้องเลือกเอาสักทาง หรือจะให้ดีก็เล่นสั้นๆ ตามกระแส พร้อมกับตั้งจุดตัดขายขาดทุนไว้ด้วย น่าจะเป็นทางเลือกที่ดีสุดในจังหวะนี้นะครับ
…
 

กราฟประกอบคอลัมน์ : Aspen, ราคาปิด ณ วันที่ 23 ธ.ค.59